2012R0293 — HU — 14.05.2014 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG 293/2012/EU VÉGREHAJTÁSI RENDELETE (2012. április 3.) az új könnyű haszongépjárművek nyilvántartásba vett adatainak az 510/2011/EU európai parlamenti és tanácsi rendelet szerinti ellenőrzéséről és bejelentéséről (EGT-vonatkozású szöveg) (HL L 098, 4.4.2012, p.1)

Módosította:









▼B

A BIZOTTSÁG 293/2012/EU VÉGREHAJTÁSI RENDELETE

(2012. április 3.)

az új könnyű haszongépjárművek nyilvántartásba vett adatainak az 510/2011/EU európai parlamenti és tanácsi rendelet szerinti ellenőrzéséről és bejelentéséről

(EGT-vonatkozású szöveg)







AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre ( 1 ) és különösen annak 8. cikke (9) bekezdésének első albekezdésére, mivel: (1) Az 510/2011/EU rendelet 8. cikke értelmében a tagállamoknak minden évben nyilvántartásba kell venniük bizonyos adatokat a területükön regisztrált új könnyű haszongépjárművekről, az előző év során nyilvántartásukba felvett adatokat pedig továbbítaniuk kell a Bizottságnak. Mivel ezen adatok alapján kerülnek meghatározásra az új könnyű haszongépjárművek gyártói számára irányadó fajlagos CO2-kibocsátási célértékek, és ezek szolgálnak annak értékelésére is, hogy a gyártók betartják-e a szóban forgó célértékeket, az adatgyűjtés és a jelentéstétel szabályait indokolt összehangolni. (2) Annak érdekében, hogy az 510/2011/EU rendelet hatálya – a rendelet 13. cikkének (2) bekezdésével összhangban – a jövőben az M2 és N2 kategóriájú gépjárművekre is kiterjedjen, az e kategóriákra vonatkozó adatokat is célszerű nyilvántartásba venni és a Bizottságnak továbbítani. (3) A Bizottság csak akkor tudja pontosan felmérni, hogy az egyes gyártók teljesítik-e a fajlagos CO2-kibocsátás vonatkozásában az 510/2011/EU rendelet szerint esetükben megállapított célértéket, és csak akkor szerezhet tapasztalatokat a rendelet alkalmazásáról, ha az egyes gépjárműszériákról típus, változat és kivitel szerinti, részletes gyártói adatok állnak rendelkezésére. A tagállamoknak ennélfogva gondoskodniuk kell arról, hogy az említett adatokról nyilvántartás készüljön, és azok a rendelet 8. cikkének (2) bekezdése szerint – az összesített adatokkal egyetemben – eljussanak a Bizottsághoz. (4) A gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelv ( 2 ) 18. és 26. cikke értelmében a gyártók az Európai Unióban forgalomba hozott minden új könnyű haszongépjárművet kötelesek ellátni érvényes megfelelőségi nyilatkozattal, a tagállamok pedig csak akkor vehetik nyilvántartásba a szóban forgó gépjárműveket, ha azok rendelkeznek ilyen nyilatkozattal. Ennek alapján célszerű, hogy a megfelelőségi nyilatkozat legyen az az elsődleges forrás, amelynek adatait a tagállamok nyilvántartásba veszik, az 510/2011/EU rendelet 8. cikkének (1) bekezdése alapján a gyártók rendelkezésére bocsátják és a Bizottság felé jelentik. A tagállamok indokolt esetben a megfelelőségi nyilatkozaton kívül más adatforrásból származó információt is használhatnak, feltéve, hogy a szóban forgó adatforrás ugyanolyan pontos adatokkal szolgál, mint a megfelelőségi nyilatkozat, és az adott tagállam megfelelő intézkedéseket hozott az adatok pontosságának biztosítására. (5) Az új könnyű haszongépjárművek nyilvántartásba vett adatainak pontosnak kell lenniük, és azokat a fajlagos kibocsátási célértékeknek az 510/2011/EU rendelet 4. cikke szerinti meghatározásához hatékonyan kell feldolgozni. A gyártóknak ezért naprakész információkat kell eljuttatniuk a Bizottsághoz arról, hogy a különböző tagállamok által nyilvántartott megfelelőségi nyilatkozatokban milyen elnevezéssel szerepelnek. A Bizottság az említett adatok alapján összeállítja a gyártók egyedi elnevezéseinek frissített jegyzékét, a tagállamok pedig ennek felhasználásával készítik el jelentéseiket. (6) Indokolt, hogy a tagállamok nyilvántartást vezessenek és jelentést tegyenek az alternatív üzemanyagokkal való működésre tervezett, újonnan nyilvántartásba vett gépjárművekről. Ahhoz, hogy a Bizottság – az 510/2011/EU rendelet 6. cikkével összhangban – a fajlagos kibocsátási célértékek csökkentő tényezőjeként figyelembe tudja venni az etanol-üzemanyag (E85) használatát, a tagállamoknak kellő tájékoztatást kell nyújtaniuk a Bizottság számára többek között a területükön található azon üzemanyagtöltő állomások részarányáról és adott esetben számáról, amelyek olyan etanol-üzemanyagot (E85) értékesítenek, amely megfelel a megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23-i 2009/28/EK európai parlamenti és tanácsi irányelvben ( 3 ), illetve a benzin és a dízelüzemanyagok minőségéről, valamint a 93/12/EGK tanácsi irányelv módosításáról szóló, 1998. október 13-i 98/70/EK európai parlamenti és tanácsi irányelv ( 4 ) 7b. cikkében szereplő fenntarthatósági kritériumoknak. (7) Annak érdekében, hogy az adatkezelés során elkerülhetőek legyenek a párhuzamosságok, az 510/2011/EU rendelet 6. cikkének alkalmazásakor indokolt azokat az információkat felhasználni, amelyeket az egyes tagállamok a területükön található, etanol-üzemanyagot (E85) értékesítő töltőállomásokra vonatkozóan az új személygépkocsik nyilvántartásba vett adatainak a 443/2009/EK európai parlamenti és tanácsi rendelet szerinti nyomon követéséről és bejelentéséről szóló, 2010. november 10-i 1014/2010/EU bizottsági rendelet ( 5 ) 6. cikkével összhangban nyújtottak be. (8) A 2007/46/EK irányelv 23. és 24. cikke egyszerűsített jóváhagyási eljárásra is módot nyújt, amely nem igényli európai megfelelőségi tanúsítvány kiadását. A tagállamoknak az ilyen eljárás keretében nyilvántartásba vett gépjárművek számának alakulását figyelemmel kell kísérniük ahhoz, hogy fel tudják mérni az ellenőrzés folyamatára gyakorolt hatást és az új személygépjárműparkkal kapcsolatban meghatározott uniós CO2-kibocsátási célértékek teljesítésének mértékét. (9) Az e végrehajtási rendeletben előírt intézkedések összhangban vannak az éghajlat-változási bizottság véleményével, mivel: ELFOGADTA EZT A RENDELETET:







1. cikk

Tárgy

Ez a rendelet az alábbi gépjárművek nyilvántartásba vett adatainak összegyűjtésére és bejelentésére vonatkozóan állapít meg szabályokat:

a) az 510/2011/EU rendelet 2. cikkének (1) bekezdésében említett új könnyű haszongépjárművek;

b) a szóban forgó rendelet 8. cikkének (10) bekezdésében említett M2 és N2 kategóriájú járművek.

2. cikk

Fogalommeghatározások

E rendelet alkalmazásában az 510/2011/EU rendelet 2. és 3. cikkében szereplő fogalommeghatározásokat, valamint a „kétfajta üzemanyaggal működő gázüzemű jármű” és a „rugalmas üzemanyag-felhasználású etanolmotoros jármű” tekintetében a 692/2008/EK bizottsági rendelet ( 6 ) 2. cikkében szereplő fogalommeghatározásokat kell alkalmazni. E rendelet alkalmazásában továbbá:

1. „típus-jóváhagyási dokumentáció”: az egyebek mellett az e rendelet I. mellékletében lévő táblázat harmadik oszlopában meghatározott adatokat tartalmazó dokumentáció;

2. „összesített ellenőrzési adatok” az 510/2011/EU rendelet II. melléklete C. részének 1. szakaszában meghatározott összesített adatok;

▼M1

3. „részletes ellenőrzési adatok”: az 510/2011/EU rendelet II. melléklete C. részének 2. szakaszában meghatározott részletes adatok, gyártó és – a típus, a változat és a kivitel által meghatározott – járműszéria szerinti, vagy adott esetben a jármű-azonosító számmal azonosított egyes gépjárművek szerinti bontásban.

▼B

3. cikk

Adattovábbítás

Az összesített és a részletes ellenőrzési adatokat a tagállamok elektronikus adatátvitel révén juttatják el az Európai Környezetvédelmi Ügynökség központi adattárába. A tagállamok értesítik a Bizottságot az adatátvitel megtörténtéről.

4. cikk

Adatforrások

(1) A tagállamok az összesített ellenőrzési adatokat és a részletes ellenőrzési adatokat az érintett új könnyű haszongépjárművek megfelelőségi nyilatkozataiban vagy típus-jóváhagyási dokumentációiban szereplő, az e rendelet I. mellékletének táblázatában felsorolt információk alapján készítik el.

(2) A részletes ellenőrzési adatok közül az „összes új nyilvántartásba vétel száma” paraméter az egyes gépjárművekkel kapcsolatban a nyilvántartásba felvett bejegyzések összes számából kerül megállapításra.

(3) A részletes ellenőrzési adatok közül a „nyilvántartásba vett gépjármű kategóriája” paramétert a gépjárműre a nyilvántartásba vétel időpontjában jellemző műszaki jellemzők alapján kell meghatározni.

(4) Amennyiben több gyártónév is szerepel a megfelelőségi nyilatkozatban vagy a típus-jóváhagyási dokumentációban, az alapjármű gyártóját kell a tagállamnak megneveznie jelentésében.

(5) A részletes ellenőrzési adatok közül a „fajlagos CO2-kibocsátás” paraméter a megfelelőségi nyilatkozat vagy típus-jóváhagyási dokumentáció „vegyes” rovatában szereplő CO2-kibocsátási értékkel azonos, kivéve, ha a „súlyozott vegyes” besorolás alkalmazandó.

(6) Az alternatív üzemanyaggal működő gépjárművek esetében a részletes ellenőrzési adatok között az illetékes hatóságnak az e rendelet I. mellékletében foglaltak szerint meg kell adnia az üzemanyag típusát és az üzemanyag-ellátás elvét.

(7) A kétfajta üzemanyaggal működő gázüzemű járművek, illetve a rugalmas üzemanyag-felhasználású etanolmotoros járművek esetében az illetékes hatóságnak a „fajlagos CO2-kibocsátás (g/km)” paraméter vonatkozásában az alábbi CO2-kibocsátási értékeket kell feltüntetnie a részletes ellenőrzési adatok között:

a) a benzinnel és gáz-halmazállapotú üzemanyaggal egyaránt működő gázüzemű járművek esetében a cseppfolyós propángáz (LPG) vagy a földgáz CO2-kibocsátási értékeit kell feltüntetni, összhangban az 510/2011/EU rendelet II. melléklete A. részének 2. pontjával;

b) az 510/2011/EU rendelet 6. cikkében említett, benzin és etanol keverékével (E85) működő, rugalmas üzemanyag-felhasználású etanolmotoros járművek esetében a benzinre meghatározott CO2-kibocsátási értéket kell feltüntetni.

A b) pont esetében a tagállamok akkor is kötelesek jelenteni a benzinre vonatkozó értéket, ha nem teljesülnek az 510/2011/EU rendelet 6. cikkében foglalt csökkentési feltételek. A tagállamok ugyanakkor az E85-re vonatkozó értéket is feltüntethetik a jelentésben.

(8) Az egynél több, különböző nyomtávú tengellyel vagy hátsó tengellyel rendelkező gépjárművek esetében a tagállamnak a maximális tengelytávot kell feltüntetnie a részletes ellenőrzési adatok között az „Alapterület – nyomtáv (mm)” paraméternél. Az ilyen gépjárművek esetében a tengelytáv az első külső tengely és a hátsó külső tengely közötti távolság.

(9) Ha az összesített ellenőrzési adatok és a részletes ellenőrzési adatok a típus-jóváhagyási dokumentációból származnak és értéktartományokat is tartalmaznak, a tagállamoknak gondoskodniuk kell arról, hogy a jelentésben szereplő adatok kellően pontosak legyenek és összhangban legyenek a megfelelőségi nyilatkozatban foglalt adatokkal.

5. cikk

Az adatállomány karbantartása és ellenőrzése

A tagállamok gondoskodnak az összesített ellenőrzési adatok és a részletes ellenőrzési adatok karbantartásáról, összegyűjtéséről, ellenőrzéséről, hitelesítéséről és továbbításáról.

6. cikk

A tagállami adatok előkészítése

A részletes ellenőrzési adatokat az e rendelet II. mellékletében meghatározott pontossággal kell megadni a jelentésben.

7. cikk

Jelentéstétel az etanol-üzemanyagot (E85) értékesítő töltőállomásokról

Az 510/2011/EU rendelet 6. cikkének alkalmazásakor az 1014/2010/EU rendelet 6. cikkével összhangban benyújtott információkat kell felhasználni.

▼M1

8. cikk

Az EK-típus-jóváhagyási eljárás hatálya alá nem tartozó gépjárművek

A tagállamok tájékoztatják a Bizottságot a területükön nyilvántartásba vett mindazon gépjárművek számáról, amelyekre a 2007/46/EK irányelv 23. cikke szerint a kis sorozatban gyártott könnyű haszongépjárművek nemzeti típusjóváhagyása, illetőleg 24. cikke szerint egyedi jóváhagyás vonatkozik.

A részletes ellenőrzési adatok összeállításakor az illetékes hatóság „A gyártó neve – A nemzeti nyilvántartásbavételi megnevezés” oszlopban feltünteti a gyártó nevét az 510/2011/EU rendelet II. mellékletének C. részében előírt formátumban, „A gyártó neve – Uniós standard megnevezés” oszlopban pedig a következők egyikét:

a) „AA-IVA”: az egyedileg jóváhagyott gépjárműtípusok esetében;

b) „AA-NSS”: a kis sorozatban gyártott, nemzeti szinten jóváhagyott gépjárműtípusok esetében.

▼B

9. cikk

A gyártói jegyzék

(1) A gyártók kötelesek a Bizottságot legkésőbb 2012. június 1-jéig tájékoztatni a megfelelőségi nyilatkozatban feltüntetett vagy feltüntetni kívánt megnevezésekről. A gyártók továbbá az ezen információkban bekövetkezett változásokról is kötelesek tájékoztatni a Bizottságot. A piacra újonnan belépő gyártók szintén kötelesek haladéktalanul értesíteni a Bizottságot a megfelelőségi nyilatkozatban feltüntetett vagy feltüntetni kívánt megnevezésekről.

(2) Az összesített ellenőrzési adatok és a részletes ellenőrzési adatok összeállításakor az illetékes hatóságnak azt a jegyzéket kell alapul vennie, amelyet a Bizottság állít össze a gyártóktól az (1) bekezdésnek megfelelően kapott megnevezések alapján. A jegyzéket a Bizottság először 2012. szeptember 1-jén teszi közzé az interneten, majd rendszeres időközönként frissíti.

(3) Ha egy gyártó neve nem szerepel a jegyzékben, az illetékes hatóság a megfelelőségi nyilatkozatban vagy a típus-jóváhagyási dokumentációban szereplő nevet tünteti fel az összesített ellenőrzési adatok és a részletes ellenőrzési adatok összeállításakor.

10. cikk

További gyártói információk

(1) Abból a célból, hogy a Bizottság az 510/2011/EU rendelet 8. cikke (4) bekezdésének második albekezdése szerint értesítse a gyártókat, azoknak legkésőbb 2012. június 1-jéig tájékoztatniuk kell a Bizottságot az értesítést fogadó kapcsolattartó személy nevéről és címéről.

A gyártók a benyújtott adatok bárminemű változásáról haladéktalanul tájékoztatják a Bizottságot. A piacra újonnan belépő gyártók haladéktalanul értesítik a Bizottságot kapcsolattartóik elérhetőségéről.

▼M1

Amennyiben e cikk (3) bekezdése alapján adattovábbítás történik, a gyártó által megadott kapcsolattartó személynek jogosultnak kell lennie arra is, hogy a részletes adatokat az Európai Környezetvédelmi Ügynökség adattárába feltöltse.

▼B

(2) Ha kapcsolt vállalkozások egy csoportja egységbe tömörül, az 510/2011/EU rendelet 7. cikke (6) bekezdése alkalmazhatóságának megállapításához igazolnia kell a Bizottság felé a csoport tagjai között fennálló viszonyt az említett rendelet 3. cikkének (2) bekezdésében meghatározott kritériumok alapján.

▼M1

(3) Az ideiglenes adatok ellenőrzése céljából a gyártók legkésőbb minden év február 28-ig megküldik a Bizottságnak az összes olyan (teljes, befejezett vagy nem teljes) könnyű haszongépjármű jármű-azonosító számát, amelyet az előző naptári évben az Unióban eladtak, vagy amelyre az előző naptári évben garanciát állítottak ki. A gyártók ezzel egyidejűleg benyújthatják a Bizottsághoz az említett gépjárműkre vonatkozóan az 510/2011/EU rendelet II. mellékletében meghatározott részletes adatokat.

Ezen adatokat elektronikus adatátvitel révén kell eljuttatni az Európai Környezetvédelmi Ügynökség adattárába.

(4) Amennyiben a (3) bekezdés alapján a gyártók nem küldenek meg jármű-azonosító számokat és részletes adatokat, az ideiglenes fajlagos kibocsátási célértéket a tagállamok által szolgáltatott részletes adatok alapján kell meghatározni.

10a. cikk

Gyártói értesítés a hibákról

(1) Az észlelt hibákra vonatkozó, az 510/2011/EU rendelet 8. cikkének (5) bekezdése szerinti értesítéshez a gyártó a Bizottság által a 8. cikk (4) bekezdésének megfelelően a tudomására hozott előzetes adategyüttest köteles alapul venni.

A hibákra vonatkozó értesítésnek az adott gyártó felelőssége alá tartozó gépjármű-nyilvántartásokkal kapcsolatos összes adategyüttest tartalmaznia kell. Befejezett gépjárművek esetében a felelős gyártó az alapjármű EK-típusjóváhagyásáért felelős gyártó.

A hibát az adategyüttesen belül egy külön „Gyártói észrevételek” rovatban kell feltüntetni minden egyes járműkivitel esetében, az alábbi kódok egyikét megadva:

a) „A” kód, ha a gyártó módosította az adatokat;

b) „B” kód, ha a gépjármű nem azonosítható;

c) „C” kód, ha a gépjármű nem tartozik az 510/2011/EU rendelet hatálya alá vagy gyártása megszűnt;

d) „D” kód, ha a gyártó, amelyhez az adott adatrekord hozzá van rendelve, a befejezett járműnek gyártója, de a nem teljes alapjárműnek nem.

A b) pont alkalmazásában a gépjármű nem azonosítható, ha a gyártó nem tudja azonosítani a gépjárművet a tagállamok által megadott jármű-azonosító szám alapján, vagy az adatrekord nem tartalmazza az azonosító számot és a gépjárművet nem lehet más módon azonosítani.

A d) pont szerinti esetben a befejezett gépjármű gyártójának egy külön „Gyártói megjegyzések” rovatban fel kell tüntetnie az alapjármű gyártójának a nevét is.

(2) Ha egy gyártó nem jelez hibát az (1) bekezdésnek megfelelően a Bizottság felé, vagy ha a hibákra vonatkozó értesítést az 510/2011/EU rendelet 8. cikkének (5) bekezdésében meghatározott három hónapos határidőn túl nyújtja be, az említett rendelet 8. cikkének (4) bekezdése szerint a gyártó tudomására hozott előzetes értékek véglegesnek tekintendők.

(3) Amennyiben az (1) bekezdés szerinti, hibákra vonatkozó értesítés gépjármű-azonosító számokat is tartalmaz, azt a 10. cikk (3) bekezdésében említett Adattárba kell továbbítani, egyéb esetben pedig törlésvédett elektronikus adathordozón kell megküldeni „Notification of error – CO2 from vans” felirattal ellátva (Értesítés hibáról – haszongépjárművek CO2-kibocsátása) a következő címre:

European Commission

Secretariat General

1049 Bruxelles/Brussel

Belgique/België

Az értesítés elektronikus változatát tájékoztatás céljából egyúttal az alábbi elektronikus postafiókokba is továbbítani kell:

EC-CO2-LDV-IMPLEMENTATION@ec.europa.eu

és

CO2-monitoring@eea.europa.eu.

10b. cikk

Az előzetes adatok összeállítása

(1) Amennyiben a gyártó a 10. cikk (3) bekezdése szerint adatokat továbbít a Bizottságnak, a gyártónak megküldendő ideiglenes adategyüttesnek a következő adatrekordokat kell tartalmaznia:

a) jármű-azonosító számokat is tartalmazó adatrekordokat azon esetekben, amikor a gyártó által a 10. cikk (3) bekezdése szerint megküldött jármű-azonosító számok megfeleltethetők a tagállamok által az 510/2011/EU rendelet II. melléklete C. részének 2. szakasza szerint megküldött jármű-azonosító számoknak;

b) a gyártóhoz rendelhető, a jármű-azonosító számokat nem tartalmazó adatrekordokat azokban az esetekben, amikor a tagállamok és a gyártók által megküldött jármű-azonosító számok nem felelnek meg egymásnak.

Az a) és a b) pontban említett adatrekordokat tartalmazó ideiglenes adategyüttest az 510/2011/EU rendelet 8. cikke (4) bekezdése második albekezdésének megfelelően meg kell küldeni a gyártónak.

A 8. cikk (4) bekezdésének első albekezdésében említett központi adatnyilvántartás nem tartalmazhat adatot jármű-azonosító számokra vonatkozóan.

(2) A jármű-azonosító számok feldolgozása nem foglalhatja magában a jármű-azonosító számokkal összekapcsolható személyes adatok és a jármű-azonosító számok személyes adatokkal való összekapcsolására alkalmas más adatok feldolgozását.

▼B

11. cikk

Hatálybalépés

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

▼M1









I. MELLÉKLET

ADATFORRÁSOK







Paraméter Megfelelőségi nyilatkozat (a 2007/46/EK irányelv IX. mellékletének 1. részében szereplő B. minta) Típus-jóváhagyási dokumentáció (2007/46/EK irányelv) Gyártó (teljes járművek) 0.5. pont A III. melléklet I. részének 0.5. pontja Az alapgépjármű gyártója (többlépcsős előállítású járművek) 0.5.1. pont A VI. melléklet I. szakaszának 0.5. pontja Típus-jóváhagyási szám 0.10. b) pont A VI. melléklet bevezető része Típus 0.2. pont A III. melléklet I. részének 0.2. pontja Változat 0.2. pont A III. melléklet I. vagy II. része, vagy a VIII. melléklet 3. szakasza Kivitel 0.2. pont A III. melléklet I. vagy II. része, vagy a VIII. melléklet 3. szakasza Gyártmány 0.1. pont A III. melléklet I. részének 0.1. pontja A típusjóváhagyással rendelkező jármű kategóriája 0.4. pont A III. melléklet I. részének 0.4. pontja Menetkész tömeg (teljes és befejezett járművek) (kg) 13. szakasz A III. melléklet I. részének 2.6. pontja, illetve 2014. január 10-től a III. melléklet I. részének 2.6. b) pontja (értéktartomány esetén a minimumtömeget kell venni) Menetkész tömeg (alapjármű) (kg) 14. szakasz Az I. melléklet 2.17.1. pontja Műszakilag megengedett össztömeg (többlépcsős előállítású járművek esetén az alapjárműre értve) (kg) 16.1. pont A III. melléklet I. részének 2.8. pontja Abroncsnyom – tengelytáv (mm) 4. szakasz A III. melléklet I. részének 2.1. pontja (1) Abroncsnyom – nyomtáv (mm) 30. szakasz A III. melléklet I. részének 2.3.1. és 2.3.2. pontja (2) Fajlagos CO2-kibocsátás (g/km) (3) 49.1. pont A VIII. melléklet 3. szakasza Üzemanyagtípus 26. szakasz A III. melléklet I. részének 3.2.2.1. pontja Üzemanyag-ellátás 26.1. pont A III. melléklet I. részének 3.2.2.4. pontja A motor hengerűrtartalma (cm3) 25. szakasz A III. melléklet I. részének 3.2.1.3. pontja Villamosenergia-fogyasztás (Wh/km) 49.2. pont A VIII. melléklet 3. szakasza Az alkalmazott innovatív technológia vagy innovatív technológiacsoport, valamint az ilyen technológiákból eredő CO2-kibocsátás-csökkenés. 49.3. pont A VIII. melléklet 4. szakasza Jármű-azonosító szám 0.10. pont A III. melléklet I. részének 9.17. pontja Átlagos terhelés Az I. melléklet 2.17.2. pontja (1) E rendelet 4. cikkének (9) bekezdése szerint. (2) E rendelet 4. cikkének (8) és (9) bekezdése szerint. (3) E rendelet 4. cikkének (5) bekezdése szerint.

▼B









II. MELLÉKLET







ADATPONTOSSÁGI TÁBLÁZAT A nyilvántartás tételes adataival kapcsolatban előírt pontosság a 6. cikk szerinti jelentéstétellel összefüggésben CO2 (g/km) egész szám Tömeg (kg) egész szám Műszakilag megengedett legnagyobb össztömeg (kg) egész szám Alapterület – tengelytáv (mm) egész szám Alapterület – nyomtáv (mm) egész szám Hengerűrtartalom (cm3) egész szám Villamosenergia-fogyasztás (Wh/km) egész szám Kibocsátáscsökkentés innovatív technológiák alkalmazása révén (g/km) a legközelebbi tizedesjegyre kerekítve